Θησαυρός των Κνιδίων (Δελφοί)

Ο Θησαυρός των Κνιδίων αφιερώθηκε στο ιερό των Δελφών στα μέσα του 6ου αι. π.Χ., την περίοδο ακμής της μικρασιατικής πόλης Κνίδου. Για αρκετά χρόνια μετά τη Μεγάλη Ανασκαφή των Δελφών οι αρχαιολόγοι απέδιδαν στον θησαυρό αυτό τον αρχιτεκτονικό διάκοσμο του Θησαυρού των Σιφνίων, γεγονός που τον είχε αναδείξει σε μνημείο πρώτου βαθμού Homolle, Th., Le trésor de Cnide et les monuments de l'art Ionienne à Delphes,London 1903.Η Κνίδος ήταν σημαντική πόλη της Μικράς Ασίας, η οποία, εκτός από τον θησαυρό, ανήγειρε και την περίφημη "Λέσχη", η οποία ήταν διακοσμημένη με ζωγραφικούς πίνακες του διάσημου στην αρχαιότητα ζωγράφου Πολυγνώτου. 
Περιγραφή 
Πρόκειται για κτίριο κατασκευασμένο από νησιωτικό μάρμαρο, που ανεγέρθηκε πριν από την κατάληψη της Κνίδου από τους Πέρσες το 544 π.Χ. Ο θησαυρός ήταν ιωνικός, πρόστυλος, αλλά δεν υπάρχουν αρκετά στοιχεία για την ακριβή μορφή της ανωδομής και της στέγασης. Είναι πιθανόν, αντί για κίονες, στην πρόσταση να υπήρχαν κόραι (Καρυάτιδες), τμήματα των οποίων έχουν βρεθεί και εκτίθενται στο Αρχαιολογικό Μουσείο Δελφών. Ο δρόμος που ακολούθησε ο Παυσανίας δεν ταυτίζεται με τη σημερινή πλακόστρωτη οδό, που περνά βόρεια του θησαυρού των Κνιδίων, αλλά ακολουθούσε νοτιότερη πορεία. 
Το μνημείο έφερε πλήθος επιγραφών. Χάρη στην επιγραφή του επιστυλίου, γραμμένη "βουστροφήδόν", έγινε εφικτή η ταύτιση του μνημείου. Επίσης, μεταξύ των τιμητικών και απελευθερωτικών επιγραφών, που αποτελούν την πλειονότητα του επιγραφικού υλικού, ξεχωρίζουν και δύο επιγραφές με οικονομικό περιεχόμενο, που αποτελούν πολύτιμες πηγέςSalviat, Fr., Inscriptions de la Grèce centrale, 1971; 35-61.. 
Δείτε επίσης
 Θησαυρός των Αθηναίων
 Θησαυρός των Ακανθίων
 Θησαυρός των Βοιωτών
 Θησαυρός των Θηβαίων
 Θησαυρός των Κυρηναίων
 Θησαυρός των Μασσαλιωτών
 Θησαυρός των Μεγαρέων
 Θησαυρός των Σικυωνίων
 Θησαυρός των Σιφνίων

 Παραπομπές 

Βιβλιογραφία
Bommelaer, J.-F., Laroche, D., Guide de Delphes. Le site, Paris 1991:141-143
Salviat, Fr., Inscriptions de la Grèce centrale, 1971; 35-61.

Κατηγορία:Δελφοί
Κατηγορία:Αρχαιολογικά ευρήματα στη Φωκίδα
Θησαυροί Δελφών
Κατηγορία:Αρχαιολογικό Μουσείο Δελφών